Semakaleng Patricia Kopane (gebore 23 Julie 1966) is 'n Suid-Afrikaanse politikus. Sy dien tans as lid van die Nasionale Vergadering van Suid-Afrika vir die Demokratiese Alliansie. Sy is die party se skaduminister van openbare werke en infrastruktuur en die DA se provinsiale leier in die Vrystaat. Kopane het al die gesondheid (2017–19; 2012–14), openbare werke (2015–17) en maatskaplike ontwikkeling (2009–12; 2015–17) portefeuljes in die skadukabinet behartig. Sy was die DA se onsuksesvolle Vrystaatse premierskandidaat in die 2019-verkiesing. Kopane se huweliksmaat, Mojalefa Kopane, is in 2019 oorlede. Haar vader, James Letuka, dien as lid van die Vrystaatse provinsiale wetgewer. (en) Patricia Kopane re-elected DA Free State leader. The Citizen. Patricia Kopane. Demokratiese Alliansie. Besoek op 27 Junie 2020. (en) Petersen, Tammy. Patricia Kopane named as DA Free State premier candidate Geargiveer 27 Junie 2020 op Wayback Machine. News24. 11 September 2018. Besoek op 27 Junie 2020. (en) DA leader loses husband to cancer. Bloemfontein Courant. Besoek op 27 Junie 2020. (en) DA dismisses nepotism allegations. Bloemfontein Courant. Besoek op 27 Junie 2020.